آمریکا بیرلشمیش دوولتلرینین پایتاختی واشینگتن  و اطرافیندا یاشایان تورکلر و فرقلی میللت‌لردن اولان قوناق‌لار واشینگتن  تورک-آمریکان درنگی‌نین رهبرلیگی ایله آغ ائوه یاخین اولان جاده ده کئچیریلن فستیوال‌دا بیر آرایا گلدی‌لر.
تورک مدنیتینی عکس ائتدیرن چوخ سایدا تدبیرلرله یاناشی تورک مطبخی‌نین ان لذتلی نومونه‌لرینه ده یئر وئریلن فستیوال‌دا تورک خالق اویون‌لاری‌نین نوماییشی اولدو.
میللی پالتارلارلا صحنه‌یه چیخان خالق اویونلاری اکیپی‌نین رقصی بؤیوک ماراقلا ایزلنیلدی.
فستیوال‌دا عثمانلی-تورک مدنیتینی عکس ائتدیرن نومونه‌لرین سرگیلندیگی ایستندلر ماراقلا قارشیلاندی.
ال توخوماسی اولان تورک خالچا‌لاری ایله برابر اننوی عثمانلی پالتارلارینین و چینی قاب‌لارین سرگیلندیگی ایستندلرین قارشی‌سیندا توپ‌لاشان‌لار آراسیندا هم قوناق‌لار، هم ده تورک‌لر واردی.
فستیوالا عائیله لری ایله گئدن‌لر ده اونودولمادی، فستیوالین کئچیریلدیگی مکاندا اوشاق‌لار اوچون خصوصی ایلنجه یئرلری یارادیلدی.
